google/wiki40b huggingface dataset:
Herisau

Geografia

Leží na rieke Glatt južne od mesta St. Gallen. Nad mestom sa nachádzajú zrúcaniny hradov Rosenberg a Rosenburg.

História

Herisau bol prvýkrát písomne spomenutý v roku 837 ako Herinisauva. Okolie patrilo ku sanktgallenskému kláštoru. Počas appenzellských vojen, v roku 1433, sa sídlo odčlenilo od St. Gallenu.
Talos (dinosaurus)

Nález a pomenovanie

Holotyp nesie označenie UMNH VP 19479 a pozostáva z čiastočnej postkraniálnej kostry nedospelého jedinca (kosti predných a zadných končatín, panva, časti chrbtových stavcov a výbežky chvostových stavcov). Skameneliny tohto dinosaura boli objavené v roku 2008 na území Grand Staircase-Escalante National Monument v štáte Utah. Pomenované boli skupinou amerických paleontológov v roku 2011. Rodové meno odkazuje na grécku mytologickú postavu menom Talós. Druhové meno je stanovené na počesť paleontológa Dr. Scotta D. Sampsona, ktorý sa podieľal na výskume.

Opis

Talos dosahoval dĺžky asi 2 metrov a hmotnosti okolo 38 kilogramov. Jeden z kosákovitých pazúrov tohto dinosaura bol poškodený, čo svedčí o jeho funkcii ako zbrane, pomáhajúcej v love. Blízkymi príbuznými tohto dinosaura boli rody Byronosaurus, Saurornithoides, Zanabazar a Troodon.
Brancourt-en-Laonnois

Polohopis

Brancourt-en-Laonnois má rozlohu 6,56 km². Najvyšší bod je položený 179 m n. m. a najnižší bod 63 m n. m.

Obyvateľstvo

Brancourt-en-Laonnois má 659 obyvateľov (2009).
Graf vývoja obyvateľstva:
Zdroje: INSEE
Evstafij Mstislavič

Evstafij Mstislavič († 1032/1033), knieža Tmutrakanského kniežatstva a jediný syn Mstislava Vladimiroviča a Anastázie.
Fretterans

Poloha

Obec má rozlohu 10,27 km². Najvyšší bod je položený 186 m n. m. a najnižší bod 178 m n. m.

Obyvateľstvo

Počet obyvateľov obce je 289 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Xenodermatidae

Xenodermatidae alebo (podľa niektorých názorov správnejšie ) Xenordermidae je čeľaď hadov z taxónu Caenophidia.
Staršie sa tento taxón často zaraďoval ako podčeľaď Xenoderm(at)inae do čeľade užovkovité - pozri staršie systémy uvedené v článku užovkovité.

Charakteristika

Tieto hady sa vyskytujú v južnej a juhovýchodnej Ázii. Charakteristické je pre ne, že šupiny majú celé splynuté s kožou (kým iné hady majú šupiny spojené s kožou len v jednom bode) a miestami majú medzi šupinami oblasti s obyčajnou kožou. Inak málo preskúmané. Živia sa žabami a možno rybami. Sú živorodé.
ISO 4

ISO 4 je štandard Medzinárodnej organizácie pre normalizáciu (ISO), ktorý definuje jednotlivé skratky slov v názvoch seriálových publikácií, najmä vedeckých časopisov. Registračným orgánom je Medzinárodné centrum ISSN, ktoré udržiava zoznam skratiek slov (angl. List of Title Word Abbreviations, akronym LTWA).
Accous (obec)

Poloha

Obec má rozlohu 60,68 km². Najvyšší bod je položený 2 458 m n. m. a najnižší bod 420 m n. m.

Obyvateľstvo

Počet obyvateľov obce je 434 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Uruguaj (rieka)

Priebeh toku

Rieka vzniká sútokom zdrojníc Pelotas a Canoas, prameniacich na západných svahoch masívu Serra de Mar. Po mesto San Tomé preteká lávovou planinou, pričom vytvára množstvo perejí a vodopádov. Pokračuje juhozápadným smerom do La Plata, kde ústi s riekou Paraná do Atlantického oceánu. Hlavné prítoky sú Ibikui a Río Negro.

Vodný režim

V období sucha (júl - august) má ako väčšina riek v oblasti len minimum vody, no v jarnom a jesennom období počas obdobia dažďov sa často vylieva z korýt a zaplavuje široké okolie. Priemerný ročný prietok pri ústí dosahuje 5 500 m³/s.

Využitie

Vďaka dostatku vody je rieka splavná pre námorné lode po mesto Paysandú a riečne lode po vodopády pri Salte a Concordii.
Románske umenie

Románske umenie alebo najmä v architektúre románsky sloh alebo zriedkavo romanika je umelecká fáza vrcholného stredoveku, presnejšie obdobia od roku 1000 do 1. polovice 13. storočia. Vyznačuje sa vážnou monumentalitou a prísnou hierarchickosťou (odstupňovanie priestorov v chráme, rôzna veľkosť postáv podľa ich ideového významu).
Románske umenie je prvý univerzálny sloh stredoveku. Označenie (vzniklo až v 19. storočí vo Francúzsku) súvisí so vznikom románskeho slohu na území, kde populácia hovorí románskymi jazykmi.
V jeho vývine hrali najdôležitejšiu úlohu Francúzsko, Taliansko a Nemecko. V každej z týchto krajín vznikli tzv. školy románskeho umenia a tie sa ďalej delili na tzv. regionálne okruhy.

Architektúra

Vedúcim umením bola architektúra; vznikla ustálením a docibrením predrománskej architektúry.
Charakteristické slohové prvky (plný oblúk, stĺp, ornamentika) sú blízke rímskej antike. Nadväzuje na karolínsku renesanciu, v Nemecku a strednej Európe na otonské umenie. Architektúra rozvinula techniku klenby – valená klenba, rebrová klenba, krížová klenba, kupola. Štvorec tvorený krížením transeptu a lode symbolizuje zem s jej štyrmi živlami, ktorým dominuje kupola. Kupola so sférickou klenbou, ktorá je obrazom dokonalosti a úplnosti, teda obrazom Boha v jeho nebeskom sídle, sa stotožňuje s nebom. Románske stavby pôsobia dojmom pevnosti. Vstupný portál i celá fasáda sú priestorom pre plastiku – ornamentálnu alebo figurálnu (Posledný súd). Sochársky sú stvárnené aj hlavice stĺpov. Sochárska výzdoba zdôrazňuje predovšetkým veľkosť a krásu stavieb určených na uctenie Boha, najvyššieho staviteľa. V staviteľstve sa rozvíja: bazilika, hrady, mestské paláce, rotundy a jednoloďové kostoly s tribúnou. K najznámejším stavbám tohto obdobia patria: Arles, v Cluny, v Santiagu de Compostella.
Medzi najvýznamnejšie románske stavby na Slovensku patrí Rotunda svätého Juraja v Skalici, Kostol Panny Márie v Bíni, Kostol svätého Michala archanjela v Dražovciach či Katedrála svätého Martina v Spišskej Kapitule.

Sochárstvo

Sochárstvo (najmä reliéf) sa vyvíjalo v spojení s architektúrou, používalo štylizovaný rastlinný ornament a motívy fantastických zvierat, neskôr aj ľudských figúr. Od plošnosti a lineárnosti smerovalo k vytvoreniu trojrozmernej sochy. Najväčšiu pozornosť venovali sochári priečeliam chrámov a akcentom na tympanón. V Nemecku sa sochárske práce prenášali aj do interiéru (madony, náhrobné dosky, zábradlia) a rozvinula sa tu aj drevorezba.

Maliarstvo

Maliarstvo sa pod byzantským vplyvom sústreďovalo na nástennú a knižnú maľbu.V maliarstve (knižnom a nástennom) bola základom kresba kolorovaná farbami. v knižnej maľbe bol materiál kníh pergamen z oslej kože

Umelecké remeslo

Zlatníctvo, kovolejárstvo, tapisérie, rezby v slonovine a podobne dosiahli vysokú úroveň.
Basarab IV.

Basarab IV., zvaný Mladý alebo Dracula (po rumunsky: Basarab cel Tânăr, Basarab Ţepeluş) († 1482) bol knieža Valašského kniežatstva v rokoch 1477 - 1481 a 1481 - 1482.
Erstroff

Poloha

Obec má rozlohu 5,05 km². Najvyšší bod je položený 278 m n. m. a najnižší bod 227 m n. m.

Obyvateľstvo

Počet obyvateľov obce je 204 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sčítanie

Sčítanie je počtový výkon, binárna operácia, ktorá usporiadanej dvojici reálnych čísel  priraďuje číslo označené symbolom .
Čísla, ktoré sa pri sčítaní sčítavajú sa nazývajú sčítance.
Výsledkom sčítania je číslo, ktoré sa nazýva súčet.
Haploidia

Haploidia je prítomnosť jednej sady chromozómov v jadre bunky. Je to typický stav v pohlavných bunkách, v ktorých má napr. človek 23 chromozómov (v somatických bunkách 46).
Užhorodský rajón

Užhorodský rajón (ukr. Ужгородський район – Užhorodskyj rajon) je administratívna jednotka na úrovni okresu v Zakarpatskej oblasti na Ukrajine.
Územie nezahŕňa samotné mesto Užhorod, ktoré spadá pod oblasť. Rajón s rozlohou 870 km² obýva viac ako 69 200 obyvateľov (2012), žijúcich v 1 obci mestského typu a 32 obciach. Cez Užhorodský rajón vedie železničné i cestné spojenie zo Slovenska i Maďarska na Ľvov a smerom na naše územie preteká rieka Latorica a Uh.
Ciamannacce

Poloha

Obec má rozlohu 25,11 km². Najvyšší bod je položený 1 950 m n. m. a najnižší bod 540 m n. m.

Obyvateľstvo

Počet obyvateľov obce je 139 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Thocomerius

Thocomerius, Tihomir, Togomer, Totomer, Tugomir alebo Tok-Timur († 1310) bolo knieža Valašského kniežatstva a kumánsky/rumunský vojvoda. Zachovalo sa o ňom veľmi málo. Avšak jeho meno sa spomína v jednom z dokumentov uhorského kráľa Karola Roberta a spája sa s príbuzenským vzťahom voči Basarabovi I., zakladateľovi zjednoteného Valašského kniežatstva, označujúc ho za jeho pravdepodobného otca. Okolnosti jeho smrti v roku 1310 nie sú dodnes jasné.

Etymológia

Niekedy sa zvykne označovať jeho meno aj s legendárnym panovníkom Rumunska 17. storočia - Radu Negrom.
Súčasní historici prišli k záveru, že meno zjavne pochádza zo slovanského základu mena Tichomír, ktoré sa skladá z dvoch koreňov - тихо (po slovensky: ticho) a мир (po slovensky: mier). Do úvahy pripadá aj možný vplyv Bulharska; v čase jeho vlády bol totiž v susednej krajine na čele bojar Tichomir. Ťažko však označiť tento variant za správny, nakoľko je dosť nepravdepodobné, že by sa vládca jednej krajiny inšpiroval menom vládcu krajiny druhej. Teória Aurela Deceia, ktorú podporil aj Neagu Djuvara hovorí o tom, že Thocomerius je slovo pretvorené zo slova Tocomerie, ktoré sa spomína v ruských kronikách.
Možný je aj vplyv Mongolov a ich panovníka Tok-Timura, nakoľko sa ich ríša rozprestierala v tejto oblasti a samtné východné časti Valašského kniežatstva boli pod kontrolou tohto turko-tatárskeho kmeňa.
Tonzilektómia

Tonzilektómia (skrátene označovaná ako TE) je chirurgický zákrok, pri ktorom sa odstraňujú tonzily (párové krčné mandle). Niekedy sa vykonáva súčasne s adenotómiou. Zákrok indikuje a vykonáva otorinolaryngológ. Stav po konvenčnej tonzilektómii vyžadoval hospitalizáciu (aspoň týždňovú), v súčasnosti je však TE možné previesť aj systémom tzv. „jednodňovej chirurgie“. V rámci profylaxie (niekedy aj terapie) je pred, počas alebo po zákroku zvyčajne indikovaná antibiotická liečba.
Technopark Dubna

Technopark Dubna (rus. Технопарк Дубна) je vedecko-technologický park v meste Dubna v Rusku, ktorý sa špecializuje na vytváranie intelektuálnych systémov riadenia prostredníctvom veľkých komplexných projektov v ekonomike, priemysle a sociálnej sfére. Výsledkami vedecko-technologického parku Dubna sú programové celky pre široký okruh problémov v oblasti podpory prijímania rozhodnutí a riadenia zložitých technických objektov a komplexov. Použitie týchto systémov v živote a vo svete je široký - sú to obrovské objekty štátneho riadenia, riadenia korporácií: obrana, doprava a logistika, energetika, telekomunikácie, naftový a plynárenský sektor, riadenie pri živelných pohromách a počas mimoriadnych udalostí, medicína, včítanie medicíny katastrof atď.

Zakladajúci a súčasní členovia[chýba zdroj]

K zakladateľom technoparku patria vedenie mesta Dubna, štátna vzdelávacia inštitúcia vysokoškolského vzdelania Moskovskej oblasti Medzinárodná univerzita prírody, spoločnosti a človeka Dubna, štátny podnik (spoločnosť) Kozmické spojenie, štátna strojárska konštrukčná kancelária Dúha, Verejná a. s. Závod Tenzor, Stredisko vzdelávania Dubna.
Antonín Rezek

Antonín Rezek (* 1853, Jindřichův Hradec – † 1909, Praha) bol český historik.
Spolu s Jaroslavom Gollom založili v roku 1895 Český časopis historický.
Peter Štyvar

Reprezentácia

V reprezentácii odohral svoj prvý zápas na turnaji na Cypre proti Ukrajine, keď v 84. minúte striedal Petra Pekaríka.
Sféra idiomatických prostriedkov

Sféra idiomatických prostriedkov je oblasť prostriedkov z rozličných rovín jazykovej stavby, ktoré sú typické pre daný jazyk. Idiomatickosť sa môže prejaviť už na rovine zvukovej stavby slova (p. naše hmla – a čes. mlha, naše omša - čes. mše), na rovine gramatických významov aj tvarov (p. napr. naše supletívne tvorenie plurálu pri niektorých slovách: človek – ľudia, supletívne vyjadrenie vidu: brať-vziať), na rovine odvodzovania aj skladania slov i na rovine slovných spojení. Nie všetko toto sa zaraďuje aj do frazeológie. Názov frazeológia treba rezervovať pre oblasť špecifických slovných spojení.
Ümsong

Ümsong (kórejsky 음성) je okres v Kórejskej republike. Nachádza sa v strednej časti územia, v provincii Čhungčhongbuk-do (충청북도). Na rozlohe 521 km² tu žije približne 87 000 obyvateľov (údaj z roku 2001).
Schelklingen

Geografia a poloha

Mesto Schelklingen leží na úpätí pohoria Švábska Jura (547 m n. m.), asi 20 km západne od väčšieho mesta Ulm.
Mesto susedí na severe s obcou Heroldstatt, na východe s mestom Blaubeuren, na juhovýchode s mestom Erbach, na juhu s obcami Altheim a Allmendingen ako aj na západe s obcou Mehrstetten a mestom Münsingen, ktoré sú obidva už v krajinskom okrese Reutlingen.
Villy-Bocage

Poloha

Obec má rozlohu 11,39 km². Najvyšší bod je položený 217 m n. m. a najnižší bod 68 m n. m.

Obyvateľstvo

Počet obyvateľov obce je 771 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nauru Bwiema

Originálny text

Nauru bwiema, ngabena ma auwe.

Ma dedaro bwe dogum, mo otata bet egom.

Atsin ngago bwien okor, ama bagadugu

Epoa ngabuna ri nan orre bet imur.

Ama memag ma nan epodan eredu won engiden,

Miyan aema ngeiyin ouge,

Nauru eko dogin!

Anglický preklad

Nauru our homeland, the land we dearly love,

We all pray for you and we also praise your name.

Since long ago you have been the home of our great forefathers

And will be for generations yet to come.

We all join in together to honour your flag,

And we shall rejoice together and say;

Nauru for evermore!

Slovenský preklad

Nauru naša vlasť, krajina, ktorú milujeme,

Všetci sme sa za teba modlili a tiež chválili tvoje meno.

Vzhľadom na to, že dávno si bola domovom našich predkov

A budeš aj pre generácie ktoré ešte len prídu.

Všetky nás spája úcta ku tvojej vlajke,

A my sa radujeme a hovoríme;

Nauru až na veky!
Trsť obyčajná

Ekologické nároky a rozšírenie

Osídľuje slnečné, podmáčané a močaristé stanovištia, často brehy stojatých vôd, vodných nádrží, rybníkov a brehov tečúcich vôd, potokov a kanálov. Obľubuje aj podmáčané polia. Kozmopolitný druh. Mimo Antarktídy ju možno nájsť na všetkých kontinentoch. Na Slovensku je bežným druhom.
Mouron

Poloha

Obec má rozlohu 6,4 km². Najvyšší bod je položený 188 m n. m. a najnižší bod 101 m n. m.

Obyvateľstvo

Počet obyvateľov obce je 79 obyvateľov (2009).
Graf vývoja obyvateľstva:
Zdroje: INSEE
Vlajka Bosny a Hercegoviny

Vlajka Bosny a Hercegoviny vznikla v roku 1998, po vytvorení dištriktu Brčko.

Dejiny

Bosna a Hercegovina nemá žiadnu históriu štátnych farieb. Prvá vlajka, ktorú mala, bola vlajka s červeným podkladom, pričom v ľavom hornom rohu (cca 1/4 obsahu celej vlajky) sa nachádzala miniatúra Juhoslovanskej vlajky s červenou hviezdou. Ďalšia vlajka bola po osamostatnení Bosny a Hercegoviny. Na bielom pozadí bol vtedajší modrý znak. V roku 1998 bola vytvorená nová vlajka. Na tmavomodrom pozadí sa nachádza žltý pravouhlý trojuholník, pod ktorého preponou sa nachádza sedem bielych hviezdičiek a dve polovičky.

Vlajka

Bledomodrú (UN) farbu, vystriedala tmavomodrá farba, symbolizujúca Európu. Rad 9 hviezdičiek bez začiatku a konca symbolizuje nekonečnú cestu Bosny a Hercegoviny.Trojuholník prezentuje geografický tvar krajiny. Tri rohy žltého trojuholníka symbolizujú aj tri národy, ktoré tu žijú, a to bosnianski Srbi, bosnianski Moslimovia a bosnianski Chorváti.
Parsek

Megaparsek

Megaparsek (Mpc) je astronomická jednotka vzdialenosti o veľkosti 1 000 000 pc.
Je to najpoužívanejšia jednotka v medzigalaktickej astronómii.
Slatina (minerálna voda)

Slatina je slovenská minerálna voda, pochádzajúca zo zdroja pri rovnomennej obci, asi 15 km východne od Levíc. Spolu so Santovkou to boli prvé do fliaš plnené minerálne vody na území Slovenska.
Je stredne mineralizovaná, hydrogénuhličitanovo-chloridová, sodno-vápenatá, slabo kyslá, studená, hypotonická, so zvýšeným obsahom fluoridov. Má celkovú mineralizáciu 3 863,60 mg na 1 liter.
Skalár obyčajný

Opis

Skaláre majú vysoké diskovité telo, nie príliš podobné telu iných amerických cichlíd (s výnimkou terčovcov). Chrbtová a análna plutva sú veľmi pretiahnuté v dorzoventrálnom smere. Brušné plutvy má tenké a veľmi dlhé. Farba je veľmi variabilná, závisí od chovanej formy. Základom je hnedavo strieborný podklad s tmavou kresbou, ktorá môže mať podobu zvislých čiernych pruhov, škvŕn naznačujúcich pruhy, alebo náhodných škvŕn. Existujú aj takmer čierne skaláre, alebo naopak čisto strieborné bez čiernej kresby. Pohlavný dimorfizmus sa nevyskytuje. Dosahuje dĺžky 10 až 18 cm. Existujú mnohé varianty so zmenenou farbou alebo tvarom plutiev, napr. zlaté alebo mramorované a tiež závojnaté. Na rozdiel od svojho príbuzného skalára vysokého (Pterophyllum altum) nemá prehnué čelo.

Ekológia a biotop

Podľa oblasti sa vyskytujú ako v kalných, na minerály chudobných mäkkých vodách. Preto by sa mali chovať tiež v mäkkej vode, hoci na prežitie im postačí akákoľvek. V prírode žijú v jazierkách alebo iných hlbokých stojatých vodách, pri chove v zajatí vyžadujú priestrannú nádrž. Optimálna teplota je 24 °C. Mimo obdobia vytierania sa združuje do veľkých skupín. Výživa sa skladá hlavne z rias a drobného hmyzu, ktoré zbiera svojou malou zašpicatenou tlamkou z vodných rastlín, dreva a pod. Skupiny sa rozchádzajú jedine v období trenia, a jednotlivé páry vytvárajú vlastné teritória. Ikry odkladajú väčšinou na veľké listy, korene a pod. Na starostlivosti o potomstvo sa podieľajú obidvaja rodičia, pričom pohyby dlhých brušných plutiev sú významné pre udržanie húfu mladých pohromade.
Bouillante

Polohopis

Bouillante má rozlohu 43,46 km².

Obyvateľstvo

Bouillante má 7576 obyvateľov (2009).
Graf vývoja obyvateľstva:
Zdroje: INSEE
Arrans

Poloha

Obec má rozlohu 10,52 km². Najvyšší bod je položený 332 m n. m. a najnižší bod 249 m n. m.

Obyvateľstvo

Počet obyvateľov obce je 66 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hrdza

Hrdza je červenohnedý povlak, ktorý vzniká na povrchu železných predmetov účinkom kyslíka vo vlhkom prostredí. Zložením ide o hydroxid a hydratovaný oxid železitý (Fe₂O₃·nH₂O) a železnatý (FeO(OH), Fe(OH)₃). 
Hrdza je výsledkom procesu hrdzavenia, ktoré je druhom korózie. Na rozdiel od oxidov iných kovov netvorí hrdza súvislú vrstvu a nechráni tak železo pred ďalšou koróziou. Je porézna a postupne opadáva, čím opakovane odhaľuje čerstvý povrch. Proces tak môže pokračovať do hĺbky a dokáže nechránené železné a oceľové predmety aj celé konštrukcie, vystavené vode a vzdušnej vlhkosti úplne zničiť.
Trnava (rieka v Česku)

Priebeh toku

Rieka pramení juhovýchodne od osady Blanička, pod vrchom Batkovy (721 m) v nadmorskej výške 672 m, asi 8 km južne od Mladej Vožice. Jej tok smeruje najprv k východu k obci Vodice ako Vodický potok. Pod rybníkom Valcha sa otáča k severu a je nazývaná už Trnavou. Zľava posilňujú tok potoky Novomlýnský potok, Barborka a Vočadlo. Pod obcou Těchobuz sa obracia opäť na východ a tento smer si udržuje až k svojmu ústiu. Pri Hořepníku prijíma Trnava sprava svoj najväčší prítok Kejtovský potok, ktorý je dlhý 22,1 km. Asi 7 km pred ústím do Želivky vzdúva jej vody vodná nádrž Trnávka. Do Želivky sa Trnava vlieva na jej 52,0 riečnom kilometri, v obci Želiv, v nadmorskej výške 393,5 m.

Vodáctvo

Pri Hořepníku Trnava prijíma niekoľko potokov, ktoré posilňujú tok a umožňujú jeho zjazdnosť. Celková dĺžka zjazdného úseku je 20 km. Obťažnosť priemerne WW1. Šírka rieky sa pohybuje od 4 do 12 m.

Vodná nádrž

Na riečnom kilometri 1,6 bola v rokoch 1977-1981 vybudovaná vodná nádrž Trnávka, slúžiaca k rekreácii a športovému rybolovu. Jej hlavný význam však spočíva v zachytení splavenín do VD Švihov (všeobecné známa ako Želivka). Pod priehradou je vybudovaná malá vodná elektráreň a slalomový kanál s vysokou náročnosťou.
Dlouhopolsko (národná prírodná pamiatka)

Ochrana

Predmetom ochrany sú lesné porasty tvorené spoločenstvami bazifilných teplomilných dúbrav, trvalé trávne porasty tvorené spoločenstvami slatinných lúk s ostrevkou, bezkolencových lúk a ostricových porastov, ďalej vzácne a ohrozené druhy rastlín, najmä populácie druhov ostrevky karpatskej, klinčeka pyšného a červenohlava močiarneho vrátane ich biotopov, vzácne a ohrozené druhy živočíchov, najmä populácie druhov roháč veľký a pimprlík mokraďový vrátane ich biotopov. Územie NPP je súčasťou Vtáčej oblasti Žehuňský rybník - Obora Kněžický a územia európskeho významu Žehuňsko.
Saclay

Poloha

Obec má rozlohu 13,65 km². Najvyšší bod je položený 161 m n. m. a najnižší bod 108 m n. m.

Obyvateľstvo

Počet obyvateľov obce je 3 052 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peter Bičkoš

Životopis

R. 1930 maturoval na obchodnej akadémii v Košiciach. Po štúdiách pracoval ako notársky pomocník, bankový úradník, od 1936 pracoval v bankových inštitúciách v Prahe, v Bratislave, v Banskej Bystrici, v Prešove, v Žiline a i. Už počas štúdií viedol 1929-1930 košickú filiálnu redakciu časopisu Svojeť, 1933 bol redaktorom túždenníka Košické noviny a v tom čase uverejňoval poviedky, kurzívky a publicistické príspevky vo vúchodoslov. periodikách. Po Dlhej odmlke od roku 1980 publikoval novely a poviedky v zborníkoch stredoslov. autorov (Pribúdanie kruhov, Variácie na život). Knižne vydal román Pred svitaním (1983) z vojnových a povstaleckých čias, po ktorom nasledovala kniha noviel z prostredia bankovníctva s detektívnymi zápletkami Dolárová story (1987).
Saint-Germain-la-Blanche-Herbe

Poloha

Obec má rozlohu 2,63 km². Najvyšší bod je položený 76 m n. m. a najnižší bod 60 m n. m.

Obyvateľstvo

Počet obyvateľov obce je 2416 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Taboo (seriál z roku 2017)

Produkcia

Seriál Taboo bol vytvorený Stevenom Knightom, Tomom Hardym a jeho otcom Edwardom "Chipsom" Hardym a je založený na príbehu, ktorý napísali Tom a Chips Hardy. Knight a Tom Hardy v minulosti spolupracovali na filme Locke z roku 2013 a na seriáli Peaky Blinders, ktorý mal premiéru v roku 2013. Prvá séria bola režírovaná Kristofferom Nyholmom a Andersom Engströmom. Hudba bola zložená Maxom Richterom. Steven Knight plánuje ďalšie dve série. Seriál Taboo bol v marci 2017 obnovený pre druhú sériu.
Sylvain Maréchal

Život

Narodil sa v Paríži v rodine obchodníka s vínom a vyštudoval právo. Vo veku dvadsiatich rokov publikoval zbierku idyl Bergeries, ktorej úspech mu v roku 1770 dopomohol k miestu asistenta knihovníka v Mazarinovej knižnici. V tomto období sa zaujímal o deizmus aj ateizmus a venoval sa štúdiu vied a filozofov 18. storočia; značný vplyv na neho mali Rousseau, Voltaire, Holbach, Diderot, Helvétius. Vytvoril si aj vlastnú predstavu o agrárnom socializme s kolektívnym vlastníctvom nehnuteľností a začal kritizovať náboženstvo a absolutizmus. V roku 1774 bol prepustený z Mazarinovej ​​knižnice a prenasledovaný pre parodistické parafrázy žalmov, ktoré poukazovali na porušovanie ľudskej dôstojnosti a sociálnu nespravodlivosť.
Tesne pred revolúciou strávil štyri mesiace vo väzení, pretože uverejnil Almanach des Honnêtes Gens (1788), ktorý bol odsúdený na verejné spálenie katom. Tento spis bol vlastne pokusom o vytvorenie nového kalendára, v ktorom by svätca nahradili mučeníci slobody, vedci a iní myslitelia. Svoje ďalšie práce už Maréchal publikoval spravidla anonymne, aby sa uchránil pred prenasledovaním.
Za Veľkej francúzskej revolúcie bol stúpencom najradikálnejšieho krídla jakobínov a podporoval ich radom článkov, a to najmä v týždenníku Revolutions de Paris [Revolúcia parížska], ktorý redigoval. V období direktória sa stal jedným z predákov Babeufove sprisahania rovných, ale jeho účasť na sprisahaní zostala utajená, takže nebol popravený ani väznený. V posledných rokoch svojho života sa stiahol z aktívnej politiky a venoval sa literárnej práci a ateistickej propagande.
Zomrel 18. januára 1803 v Montrouge.
Pont-de-Larn

Polohopis

Pont-de-Larn má rozlohu 34,51 km². Najvyšší bod je položený 701 m n. m. a najnižší bod 202 m n. m.

Obyvateľstvo

Pont-de-Larn má 2871 obyvateľov (2009).
Graf vývoja obyvateľstva:
Zdroje: INSEE
Avize (obec)

Poloha

Obec má rozlohu 7,62 km². Najvyšší bod je položený 246 m n. m. a najnižší bod 100 m n. m.

Obyvateľstvo

Počet obyvateľov obce je 1 755 (2011).
Nasledujúci graf zobrazuje vývoj počtu obyvateľov v obci.
Zdroje: INSEE